Το συγκεκριμένο κατάλυμα το συστήνω ανεπιφύλακτα, διότι ήταν άνετο, με το που έμπαινες μοσχοβολούσε καθαριότητα και ήταν όμορφα διακοσμημένο. Ο εξοπλισμός του σπιτιού ήταν άψογος, από σίδερο, σιδερώστρα, πιστολάκι με φυσούνα, χαρτί υγείας, μέχρι μαλακτικό και απορρυπαντικό πλυντηρίου, σφουγγάρι καθαρό για τα πιάτα, τι να πω απλά άψογο. Η σπιτονοικοκυρά συνεργάσιμη και άκρως αποτελεσματική. Άνετα μπορούσαμε να παρκάρουμε το αυτοκίνητο έξω στο δρόμο, χωρίς να δυσκολευτούμε ούτε στιγμή για την εύρεση πάρκινγκ. Περιστοιχίζεται από διάφορες Πρεσβείες όπως του Σουδάν, της Μογγολίας κ.ά. Η περιοχή διαθέτει επώνυμα σούπερ μάρκετ. Ως εκ τούτου η διαμονή μας ως τετραμελή οικογένεια στο διαμέρισμα ήταν λειτουργική και χωρίς προβλήματα. Το αγαπήσαμε και το αισθανθήκαμε σαν σπίτι μας. Εννοείται ότι θα το ξαναπροτιμήσω.